STA ออกหุ้นกู้ 2,265 ล้านบาท อายุ 3 ปี ดบ. 2.55%,
STA ออกหุ้นกู้ 2,265 ล้านบาท อายุ 3 ปี ดบ. 2.55%, 5 ปี ดบ. 3.10% กำหนดเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในวันที่ 16-17 พ.ค.นี้ ผ่านธนาคารไทยพาณิชย์ซึ่งเป็นผู้จัดการการจัดจำหน่ายหุ้นกู้ 
18 พ.ค. 2559

บริษัท ศรีตรังแอโกรอินดัสทรี จำกัด (มหาชน)หรือ STA ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท วงเงินรวมไม่เกิน 2,265 ล้านบาท แบ่งเป็น 2 ชุด โดยชุดที่ 1 มูลค่าไม่เกิน 810 ล้านบาท อายุ 3 ปี ครบกำหนดไถ่ถอนปีพ.ศ.2562 อัตราดอกเบี้ยคงที่ร้อยละ 2.55 ต่อปี และชุดที่ 2 มูลค่าไม่เกิน 1,455 ล้านบาท อายุ 5 ปี  ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 3.10 ต่อปี โดยหุ้นกู้ทั้งสองชุดจะชำระดอกเบี้ยทุกๆ 6 เดือน
กำหนดเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในวันที่ 16-17 พ.ค.นี้ ผ่านธนาคารไทยพาณิชย์ซึ่งเป็นผู้จัดการการจัดจำหน่ายหุ้นกู้  โดยได้รับการจัดอันดับความน่าเชื่อถือของผู้ออกหุ้นกู้ A- แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 23 พ.ย. 58
ทั้งนี้ บริษัทมีวัตถุประสงค์ในการออกและเสนอขายหุ้นกู้ครั้งนี้เพื่อเป็นเงินทุนหมุนเวียนในการดำเนินธุรกิจและรองรับการขยายธุรกิจของบริษัท และ/หรือ ชำระคืนเงินกู้ยืมประเภทเงินทุนหมุนเวียนในกลุ่มบริษัทเพื่อลดต้นทุนทางการเงิน ซึ่งในภาพรวมภาระหนี้ของกลุ่มบริษัทฯไม่ได้เพิ่มขึ้นจากเดิม